smcproject/ml-wiki-sentences huggingface dataset:
പോലീസ് സമ്മേളനം ലാത്തിവീശി പിരിച്ചുവിടാൻ ശ്രമിച്ചെങ്കിലും, വിജയിച്ചില്ല.
ജനങ്ങൾ അക്രമാസക്തരായി പോലീസിനുനേരെ തിരിഞ്ഞു, പോലീസ് മേധാവിയുടെ കാർ അവർ കത്തിച്ചു.
സമരത്തെ അടിച്ചമർത്താൻ ദിവാനും സർക്കാരും പോലീസിന് സർവ്വ അധികാരങ്ങളും നൽകി.
സ്റ്റേറ്റ് കോൺഗ്രസ്സ് സംഘടിപ്പിച്ച ഒരു ജാഥക്കെതിരേ 1938 ആഗസ്റ്റ് 31 ന് പോലീസ് വെടിവെപ്പുണ്ടായി.
സ്റ്റേറ്റ് കോൺഗ്രസ്സ് പ്രവർത്തകനായിരുന്ന രാഘവൻ ഉൾപ്പെടെ 7 പേർ വെടിവെപ്പിൽ കൊല്ലപ്പെട്ടു.
സമരത്തിനു ആഭിമുഖ്യം പ്രഖ്യാപിച്ചുകൊണ്ട് അയൽസംസ്ഥാനങ്ങളിൽ നിന്നും ജാഥകൾ തിരുവനന്തപുരത്തേക്ക് പ്രവഹിച്ചുകൊണ്ടിരുന്നു.
മലബാറിൽ നിന്നും എ.കെ.ഗോപാലന്റെ നേതൃത്വത്തിൽ ഒരു സംഘം തിരുവനന്തപുരത്തേക്ക് യാത്രപുറപ്പെട്ടുവെങ്കിലും ആലുവയിൽവെച്ച് പോലീസ് അവരെ തടയുകയും എ.കെ.ഗോപാലനെ അറസ്റ്റ് ചെയ്യുകയും ചെയ്തു.
സമരത്തെ പിന്തുണച്ചുകൊണ്ട് വിവിധതൊഴിലാളി സംഘടനകൾ രംഗത്തു വന്നു.
അവർ പണിമുടക്കി സമരത്തിനു പിന്തുണപ്രഖ്യാപിച്ചു.
ആലപ്പുഴയിലെ തൊഴിലാളികൾ പൊതുപണിമുടക്കു നടത്തി.
പാങ്ങോട് പോലീസും സമരക്കാരും തമ്മിലുണ്ടായ സംഘർഷത്തിൽ ഒരു പോലീസുകാരൻ കൊല്ലപ്പെട്ടു.
തുടർന്ന പട്ടാളം രംഗത്തിറങ്ങി, തുടർന്നുണ്ടായ വെടിവെപ്പിൽ രണ്ടുപേർ കൊല്ലപ്പെട്ടു.
1938 സെപ്തംബർ 21 ആം തീയതി സ്റ്റേറ്റ് കോൺഗ്രസ്സ് ദിനമായി ആചരിക്കുകയും, അന്നേ ദിവസം ശംഖുമുഖം കടപ്പുറത്ത് ഏതാണ്ട് പതിനായിരത്തോളം ആളുകൾ വരുന്ന ഒരു സമ്മേളനം സംഘടിപ്പിക്കുകയും ചെയ്തു.
സമ്മേളനത്തെ പിരിച്ചുവിടാൻ പട്ടാളം വെടിവെപ്പു നടത്തുകയും അതിൽ രണ്ടുപേർ കൊല്ലപ്പെടുകയും ചെയ്തു.
ആറ്റിങ്ങലിലും, ചെങ്ങന്നൂരും നടന്ന വെടിവെപ്പുകളിലും ജനങ്ങൾ കൊല്ലപ്പെട്ടു.
1938 ഒക്ടോബർ 23 ആം തീയതി രാജാവിന്റെ ജന്മദിനാഘോഷം നടക്കുന്ന വേളയിൽ കൊട്ടാരത്തിലേക്ക് ഒരു ജാഥ നയിക്കാൻ കോൺഗ്രസ്സ് തീരുമാനിക്കുകയും, ജാഥാ നേതാവായി അക്കാമ്മചെറിയാനെ തിരഞ്ഞെടുക്കുകയും ചെയ്തു.
കാര്യങ്ങളുടെ ഗൗരവം മനസ്സിലാക്കിയ സർക്കാർ തിരുവിതാംകൂർ സ്റ്റേറ്റുകോൺഗ്രസ്സിന്റേയും, യൂത്ത് ലീഗിന്റേയും നിയന്ത്രണങ്ങൾ എടുത്തു കളയുകയും നേതാക്കളെ തടവിൽ നിന്നും മോചിപ്പിക്കുകയും ചെയ്തു.
എന്നാൽ ഇതുകൊണ്ടൊന്നും തങ്ങൾ തൃപ്തരല്ലെന്ന്, തടവിൽ നിന്നും മോചിതരായവർക്ക് നൽകിയ സ്വീകരണത്തിൽ പങ്കെടുത്തുകൊണ്ട് പട്ടം താണുപിള്ള പ്രഖ്യാപിച്ചു.
പ്രക്ഷോഭം  കൂടുതൽ ശക്തമാക്കാനായിരുന്നു സ്റ്റേറ്റ് കോൺഗ്രസ്സ് തീരുമാനം.
തുടർന്ന് തിരുവനന്തപുരത്തു നടത്തിയ ഒരു സമ്മേളനം പോലീസ് ഇടപെട്ട് പിരിച്ചുവിടുകയും നേതാക്കളുൾപ്പടെയുള്ളവരെ തടവിലാക്കുകയും ചെയ്തു.
ഇവരെ വിട്ടയക്കണമെന്ന് ഗാന്ധിജി ദിവാനോട് ആവശ്യപ്പെട്ടെങ്കിലും, തനിക്കെതിരേ നടത്തിയിട്ടുള്ള ആരോപണങ്ങൾ പിൻവലിക്കാനാണ് ദിവാൻ മറുപടി നൽകിയത്.
ഉത്തരവാദപ്രക്ഷോഭവും, ദിവാനെതിരേയുള്ള ആരോപണങ്ങളും തമ്മിൽ ബന്ധപ്പെടുത്തുന്നതിനെ ഗാന്ധിജി എതിർത്തു.
ഗാന്ധിജിയുടെ നിർദ്ദേശത്തെത്തുടർന്ന് ദിവാനെതിരേയുള്ള പരാതി പിൻവലിക്കണമെന്ന് കോൺഗ്രസ്സിലെ ഒരു കൂട്ടം നേതാക്കൾ ആവശ്യപ്പെട്ടപ്പോൾ, കുറേപ്പേർ അതിനെ എതിർത്തു.
അതോടെ കോൺഗ്രസ്സിൽ ഒരു പിളർപ്പിനുള്ള സാധ്യത ഉടലെടുത്തു.
അവസാനം ദിവാനെതിരേയുള്ള മെമ്മോറാണ്ഡം പിൻവലിക്കാൻ കോൺഗ്രസ്സ് തീരുമാനമെടുത്തു, ഇത് പ്രവർത്തകരുടെ മനോവീര്യം കെടുത്താൻ കാരണമായി.
ഈ തീരുമാനം ദിവാന് അനുഗ്രഹമായിത്തീർന്നു, തന്റെ കൂടെ നിന്ന കോൺഗ്രസ്സിലെ നേതാക്കൾക്ക് ദിവാൻ സർക്കാർ ജോലി നൽകാമെന്ന് വാഗ്ദാനം ചെയ്തു.
പ്രക്ഷോഭത്തിന്റെ പാരമത്യയിൽ കോൺഗ്രസ്സ് എടുത്ത ഈ തീരുമാനം മറ്റു ഘടകക്ഷികളെക്കൂടി നിരാശരാക്കി.
എൻ.ഡി.പി.യോഗം സ്റ്റേറ്റ് കോൺഗ്രസ്സിനുള്ള പിന്തുണ പിൻവലിക്കുകയാണെന്ന് പ്രഖ്യാപിച്ചു.
തൊട്ടു പിന്നാലെ സ്റ്റേറ്റ് കോൺഗ്രസ്സ് നിയമലംഘനം പ്രസ്ഥാനം പുനരാരംഭിക്കുകയാണെന്ന് ഗാന്ധിജിയുടെ ആശീർവാദത്തോടെ അറിയിച്ചു.
1939ൽ രണ്ടാം ലോകമഹായുദ്ധം പൊട്ടിപ്പുറപ്പെട്ടു.
1942 ൽ ക്വിറ്റ് ഇന്ത്യാസമരം ആരംഭിച്ചു.
സ്റ്റേറ്റ് കോൺഗ്രസ്സിന്റേതുൾപ്പടെയുള്ള നേതാക്കൾ ജയിലിലായി.
ഇതോടെ ഉത്തരവാദ പ്രക്ഷോഭം ഒരു ജഡാവസ്ഥയിലെത്തിച്ചേർന്നു.
ദിവാന്റെ പരിഷ്കാരങ്ങൾ
രണ്ടാംലോകമഹായുദ്ധത്തിന്റെ അവസാനത്തോടെ 1946ൽ ദിവാൻ സി.പി.രാമസ്വാമി അയ്യർ കുപ്രസിദ്ധമായ അമേരിക്കൻ മോഡൽ ഭരണപരിഷ്കാരങ്ങൾ നടപ്പിൽവരുത്തി.
പ്രായപൂർത്തി വോട്ടവകാശവും, മുഖ്യഭരണാധികാരിയുടെ അധികാരവും ആയിരുന്നു പ്രധആന നിർദ്ദേശങ്ങൾ മുഖ്യഭരണാധികാരിയെ നീക്കംചെയ്യാൻ നിയമസഭക്ക് അധികാരം ഉണ്ടാവില്ല.
മാത്രവുമല്ല ഇദ്ദേഹത്തിന് രാജാവിനോടു മാത്രമേ ഉത്തരവാദിത്തം ഉണ്ടായിരിക്കുകയുമുള്ളു.
നിയമസഭയിലെ അംഗങ്ങളുടെ എണ്ണം 150 ആയി ഉയർത്തി.
എല്ലാവരും തന്നെ തിരഞ്ഞെടുക്കപ്പെടുന്നവരായിരിക്കും.
എന്നാൽ ഈ ഭരണപരിഷ്കാരങ്ങളെ തിരുവിതാംകൂർ സ്റ്റേറ്റ് കോൺഗ്രസ്സ്, കമ്മ്യൂണിസ്റ്റ് പാർട്ടി, തൊഴിലാളി സംഘടനകൾ എന്നിവർ അമേരിക്കൻ മോഡൽ അറബിക്കടലിൽ എന്ന മുദ്രാവാക്യത്തോടെ തള്ളിക്കളഞ്ഞു.
ഉത്തരവാദപ്രക്ഷോഭം കൂടുതൽ ശക്തമായി തുടരാൻ തൊഴിലാളി സംഘടനകളുൾപ്പടെയുള്ളവർ തീരുമാനിച്ചു.
ഇതിന്റെ ഭാഗമായി പുന്നപ്ര-വയലാറിൽ നടന്ന വെടിവെപ്പിൽ ആയിരക്കണക്കിനാളുകൾ കൊല്ലപ്പെട്ടു.
തിരുവിതാംകൂർ ഒരു സ്വതന്ത്രരാജ്യമായി നിലനിൽക്കുമെന്ന് ദിവാൻ പ്രഖ്യാപിച്ചു.
തന്റെ അധികാരം നഷ്ടപ്പെട്ടുപോകാതിരിക്കാനുള്ള അവസാന അടവായിരുന്നു ഇത്.
എന്നാൽ തിരുവിതാംകൂർ സ്വതന്ത്ര ഇന്ത്യയുടെ ഭാഗമായിരിക്കുമെന്ന് രാജാവ് ഒരു റേഡിയോ പ്രക്ഷേപണത്തിലൂടെ ജനങ്ങളെ അറിയിച്ചു.
ദിവാന്റെ തീരുമാനത്തെ ഇന്ത്യൻ നാഷണൽ കോൺഗ്രസ്സ് തിരസ്കരിച്ചു.
ഉത്തരവാദപ്രക്ഷോഭം ഇന്ത്യൻ നാഷണൽ കോൺഗ്രസ്സ് ഏറ്റെടുക്കുകയാണെന്ന് പ്രഖ്യാപിച്ചു.
വീണ്ടും സമരങ്ങൾ അരങ്ങേറി.
1947 ജൂലൈ 25 ന് സ്വാതിതിരുനാൾ സംഗീത അക്കാദമിയിൽ ഒരു കച്ചേരിയിൽ പങ്കുകൊണ്ടിരിക്കെ കെ.സി.എസ്. മണി എന്നയാൾ വധിക്കാൻ ശ്രമിച്ചു.
ഭയചകിതനായ ദിവാൻ സി.പി.രാമസ്വാമി അയ്യർ തന്റെ സ്ഥാനം രാജിവെച്ച് തിരുവിതാംകൂർ വിട്ടു.
ഇന്ത്യൻ യൂണിയനിൽ ചേരുവാൻ സമ്മതമാണെന്നു കാണിച്ചുകൊണ്ട് രാജാവ് നേതൃത്വത്തിനു കത്തെഴുതി.
പി.ജി.എൻ.ഉണ്ണിത്താൻ പുതിയ ദിവാനായി നിയമിതനായി.
ഉത്തരവാദഭരണം
1947 സെപ്തംബർ 4 ന് ഉത്തരവാദ ഭരണം ഏർപ്പെടുത്തിക്കൊണ്ടുള്ള ഉത്തരവിൽ രാജാവ് ഒപ്പു വെച്ചു.
തുടർന്നു നടന്ന തിരഞ്ഞെടുപ്പിൽ സ്റ്റേറ്റ് കോൺഗ്രസ്സ് ഭൂരിപക്ഷത്തോടെ വിജയിച്ച് പട്ടം താണുപിള്ള പ്രധാനമന്ത്രിയായും, സി.കേശവനോപ്പോലുള്ള പ്രമുഖർ മന്ത്രിമാരായും സത്യപ്രതിജ്ഞചെയ്തു.
തിരുവിതാംകൂറിലെ ഇംഗ്ലീഷ് റെസിഡന്റുമാരുടെ പട്ടിക വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വിവർത്തനം ചെയ്ത് എടുക്കേണ്ടതുണ്ട്‌.
8 ഒക്ടോബർ 1788 - 1800 ജോർജ്ജ് പവ്‌നി 10 മേയ് 1800 - 4 മാർച്ച് 1810 കോളിൻ മക്കാളെ (ജനനം 1760 - മരണം 1836) 23 മാർച്ച് 1810 - 24 ജനുവരി 1819 ജോൺ മൺറോ 23 ഏപ്രിൽ 1819 - 7 നവംബർ 1820 എസ്. മക്ഡൊവാൾ (മരണം 1820) 7 നവംബർ 1820 - 1 മെയ് 1827 ഡേവിഡ് നെവാൾ (മരണം 1827) 11 മെയ് 1827 - 1834 എഡ്വേഡ് കാഡോഗൻ 1828 - 1829 മോറിസോം (കാഡോഗനു വേണ്ടിയുള്ള സ്ഥാനം) 24 ജൂൺ 1833 - 1836 ജെയിംസ് ആർക്കിബാൾഡ് കാസാമജോർ (ജനനം 1784 - മരണം 1863) 12 ജനുവരി 1836 - 1838 ജെയിംസ് സ്റ്റുവർട്ട് ഫ്രേസർ (ജനനം 1783 - മരണം 1869) 15 ഓഗസ്റ്റ് 1838 - നവംബർ 1839 എ. ഡഗ്ലസ് 1 നവംബർ 1839 - സെപ്റ്റംബർ 1840 തോമസ് മക്ലീൻ 8 സെപ്റ്റംബർ 1840 - 11 ജനുവരി 1860 വില്യം കല്ലെൻ (മരണം: 1862) 11 ജനുവരി 1860 - 1 മേയ് 1862 എഫ്.എൻ. മാൾട്ട്ബി 1 മെയ് 1862 - 7 ഏപ്രിൽ 1864 ഡബ്ല്യു. ഫിഷർ 15 ഏപ്രിൽ 1864 - 26 ഫെബ്രുവരി 1867 ഹെൻ‌റി നെവിൽ (ആദ്യതവണ) (മരണം 1869) 26 ഫെബ്രുവരി 1867 - 26 മേയ് 1867 അത്തോൾ മക്ഗ്രെഗോർ (ആദ്യ തവണ) 27 മേയ് 1867 - 25 മാർച്ച് 1869 ഹെൻ‌റി നെവിൽ (രണ്ടാം തവണ) (s.a.) 25 മാർച്ച് 1869 - 1870 ജി.എ. ബല്ലാർഡ് (ആദ്യ തവണ) 31 മാർച്ച് 1870 - ജൂൺ 1871 ജെ.ഐ. മിഞ്ചിൻ 22 ജൂൺ 1871 - ജൂലൈ 1874 ജി.എ. ബല്ലാർഡ് (രണ്ടാം തവണ) 13 ജൂലൈ 1874 - 14 ഒക്ടോബർ 1874 എ.എഫ്.എഫ്. ബ്ലൂംഫീൽഡ് 14 ഒക്ടോബർ 1874 - ഏപ്രിൽ 1875 ജി.എ. ബല്ലാർഡ് (മൂന്നാം തവണ) ഏപ്രിൽ 1875 - ഒക്ടോബർ 1875 വോൾഫ് ഹേ 11 ഒക്ടോബർ 1875 - 1877 അത്തോൾ മാക്ഗ്രിഗർ (രണ്ടാം തവണ) 10 മാർച്ച് 1877 - ഫെബ്രുവരി 1878 ഹെൻ‌റി എഡ്വേർഡ് സള്ളിവൻ (പകരം) 20 ഫെബ്രുവരി 1878 - മാർച്ച് 1879 ജോൺ ചൈൽഡ് ഹാനിംഗ്ടൺ (ആദ്യ തവണ) 28 മാർച്ച് 1879 - മാർച്ച് 1881 അത്തോൾ മക്ഗ്രെഗോർ (മൂന്നാം തവണ) 1 ഏപ്രിൽ 1881 - മേയ് 1883 ജോൺ ചൈൽഡ് ഹാനിംഗ്ടൺ (രണ്ടാം തവണ) 6 മെയ് 1883 - ഫെബ്രുവരി 1884 ഡബ്ല്യൂ.
ലോഗൻ (പകരം) 25 ഫെബ്രുവരി 1884 - ഓഗസ്റ്റ് 1884 ആർ.ഡബ്ല്യു. ബാർലോ (പകരം) 15 ഓഗസ്റ്റ് 1884 - ജൂലൈ 1887 ജോൺ ചൈൽഡ് ഹാനിംഗ്ടൺ (മൂന്നാം തവണ) 7 ജൂലൈ 1887 - ഒക്ടോബർ 1887 എച്ച്.ആർ.എൻ. പ്രെൻഡർ‌ഗാസ്റ്റ് (പകരം) 7 ഒക്ടോബർ 1887 - ജൂലൈ 1890 ജോൺ ചൈൽഡ് ഹാനിംഗ്ടൺ (നാലാം തവണ) 16 ജൂലൈ 1890 - നവംബർ 1891 ഹെൻ‌റി ബിഡ്‌വെൽ ഗ്രിഗ് (ആദ്യ തവണ) (മരണം 1895) 5 നവംബർ 1891 - നവംബർ 1892 ജോൺ ചൈൽഡ് ഹാനിംഗ്ടൺ 8 നവംബർ 1892 - ഏപ്രിൽ 1895 ഹെൻ‌റി ബിഡ്‌വെൽ ഗ്രിഗ് (രണ്ടാം തവണ) (s.a.) 15 ഏപ്രിൽ 1895 - ജൂലൈ 1895 ജോൺ ഡേവിഡ് റീസ് (ഒന്നാം തവണ) (ജനനം 1854 - മരണം 1922) 12 ജൂലൈ 1895 - ഓഗസ്റ്റ് 1896 ജെ. തോംസൺ 8 ഓഗസ്റ്റ് 1896 - ഡിസംബർ 1896 ജോൺ ഡേവിഡ് റീസ് (രണ്ടാം തവണ) (പകരം) 15 ഡിസംബർ 1896 - ജൂലൈ 1897 എഫ്.എ. നിക്കോൾസൺ (ആദ്യ തവണ) (പകരം) 17 ജൂലൈ 1897 - ഓഗസ്റ്റ് 1898 ജോൺ ഡേവിഡ് റീസ് (മൂന്നാം തവണ) 22 ഓഗസ്റ്റ് 1898 - ജൂലൈ 1899 എഫ്.എ. നിക്കോൾസൺ (രണ്ടാം തവണ) 11 ജൂലൈ 1899 - നവംബർ 1904 ഗോർഡൻ തോമസ് മക്കെൻസി 19 നവംബർ 1904 - മാർച്ച് 1906 ജെയിംസ് ആൻഡ്രൂ 16 മാർച്ച് 1906 - മേയ് 1908 ആർ.സി.സി. കാർ (ആദ്യ തവണ) 24 മെയ് 1908 - ഫെബ്രുവരി 1909 ജെ. ഡേവിഡ്‌സൺ (പകരം) 23 ഫെബ്രുവരി 1909 - സെപ്റ്റംബർ 1910 ആർ.സി.സി കാർ (രണ്ടാം തവണ) 8 സെപ്റ്റംബർ 1910 - ഫെബ്രുവരി 1912 എ.ടി. ഫോബ്‌സ് (ആദ്യ തവണ) 11 ഫെബ്രുവരി 1912 - മാർച്ച് 1913 ആർ.എ. ഗ്രഹാം (ആദ്യ തവണ) (പകരം) 20 മാർച്ച് 1913 - മാർച്ച് 1915 എ.ടി. ഫോബ്‌സ് (രണ്ടാം തവണ]] 25 മാർച്ച് 1915 - ഫെബ്രുവരി 1917 ആർ.എ. ഗ്രഹാം (രണ്ടാം തവണ) (പകരം) 15 ഫെബ്രുവരി 1917 - ഡിസംബർ 1920 എച്ച്.എൽ. ബ്രെയ്‌ഡ്‌വുഡ് 2 ഡിസംബർ 1920 - ജൂൺ 1923 എച്ച്.എച്ച്. ബാർക്കിറ്റ് 26 ജൂൺ 1923 - മേയ് 1926 സി.ഡബ്ല്യു.ഇ.
കോട്ടൺ (ആദ്യ തവണ) 4 മേയ് 1926 - നവംബർ 1926 എച്ച്.എ.ബി. വെർനോൺ (പകരം) 9 നവംബർ 1926 - ഏപ്രിൽ 1928 സി.ഡബ്ല്യു.ഇ.
കോട്ടൺ (രണ്ടാം തവണ) 19 ഏപ്രിൽ 1928 - ഡിസംബർ 1929 സി.ജി. ക്രോസ്‌ത്‌വൈറ്റ് 14 ഡിസംബർ 1929 - ഒക്ടോബർ 1930 എ.എൻ. ലേ-കാർട്ടർ 21 ഒക്ടോബർ 1930 - നവംബർ 1932 എച്ച്.ആർ.എൻ. പ്രിറ്റ്‌ചാർഡ് 21 നവംബർ 1932 - ഫെബ്രുവരി 1935 ഡൊണാൾഡ് മ്യുൾ ഫീൽഡ് (ജനനം: 1881) 22 ഫെബ്രുവരി 1935 - നവംബർ 1936 ഡബ്ല്യു.എ.എം. ഗാർസ്റ്റിൻ 20 നവംബർ 1936 - 1940 ക്ലാർമോണ്ട് പെർസിവൽ സ്ക്രൈൻ (ജനനം: 1888 - മരണം 1974) 1940 - 1944 ജോർജ്ജ് ഫ്രാൻസിസ് മർഫി 1944 - 1945 എച്ച്.ജെ. ടോഡ് 1945 - 1946 കോസ്മോ ഗ്രാന്റ് നിവൻ എഡ്വേർഡ്സ് (ആദ്യ തവണ) 1946 - 1947 എ.എ. റസ്സൽ 1947 - കോസ്മോ ഗ്രാന്റ് നിവേൻ എഡ്വേർഡ്സ് (രണ്ടാം തവണ) അവലംബം
തിരുവിതാംകൂർ-‍ഡച്ച് യുദ്ധം ഇംഗ്ലീഷ് വിലാസം https://ml.wikipedia.org/wiki/Travancore%E2%80%93Dutch_War
തിരുവിതാംകൂർ മഹാരാജ്യവും , ഡച്ച് ഈസ്റ്റ് ഇന്ത്യാ കമ്പനിയുമായി 18 ആം നുറ്റാണ്ടിൽ നടന്ന യുദ്ധമാണ് ഇത്.
ഡച്ച് മേൽകോയ്മക്കു തിരശ്ശീല വീഴ്ത്തിയ ഒരു  യുദ്ധ പരമ്പരയായിരുന്നു ഇത്.
ഇതിന്റെ ഭാഗമായി നടന്ന കുളച്ചൽ യുദ്ധത്തിലെ തോൽവിയിലൂടെ ഡച്ചുകാർക്ക് ഇന്ത്യയിലെ കോളനികളുടെ ആധിപത്യം നഷ്ടമായി.
മാർത്താണ്ഡവർമ്മ മഹാരാജാവ് തന്റെ സാമ്രാജ്യം വിപുലമാക്കുന്നതിന്റെ ഭാഗമായി, സാമന്തരാജ്യങ്ങളേക്കൂടി യുദ്ധത്തിൽ കീഴടക്കി തിരുവിതാംകൂറിന്റെ ഭാഗമാക്കാൻ തുടങ്ങി.
1731 ൽ മാർത്താണ്ഡ വർമ്മ കായംകുളവും, കൊല്ലവും പിടിച്ചടക്കിയതോടെ, അവിടെ വ്യാപാരബന്ധങ്ങളുണ്ടായിരുന്ന ഈസ്റ്റ് ഇന്ത്യാ കമ്പനി രാജാവുമായി ശത്രുതയിലായി.
കയറ്റുമതിക്കായി സൂക്ഷിച്ചിരുന്ന ഉൽപന്നങ്ങൾ നശിപ്പിക്കപ്പെട്ടു.
1733 ആയപ്പോഴേക്കും കമ്പനി അവിടെ നിന്നും കയറ്റുമതി ചെയ്തിരുന്ന കുരുമുളകിന്റെ അളവ്, ഏതാണ്ട് പകുതിയായി കുറഞ്ഞു.
1734 ൽ വില്ല്യം ഫെലിങ്, ഏബ്രഹാം വാൻഡെ വെലെ, റാബി, ബ്രൗവർ എന്നിവരുടെ നേതൃത്വത്തിലുള്ള കമ്പനി സംഘം രാജാവുമായി ഒത്തു തീർപ്പിനു ശ്രമിച്ചുവെങ്കിലും, ചർച്ച ഫലം കണ്ടില്ല.
അക്കാലത്ത് ഏറ്റവും കൂടുതൽ കുരുമുളകു ഉൽപ്പാദിപ്പിച്ചിരുന്ന നാട്ടുരാജ്യമായ ഇളയിടത്തു സ്വരൂപം രാജാവ് തിരുവിതാംകൂറിന്റെ ഭാഗമാണെന്നു പ്രഖ്യാപിച്ചതോടെ, ഡച്ചുകാർക്കു യുദ്ധമല്ലാതെ മറ്റു പോംവഴികളുണ്ടായിരുന്നില്ല.
1739 ൽ തിരുവിതാംകൂറും, ഡച്ചു ഈസ്റ്റ് ഇന്ത്യാ കമ്പനിയുമായി യുദ്ധം ആരംഭിക്കുകയും, ഈ സംഘർഷം പിന്നീട് കുളച്ചൽ യുദ്ധത്തിൽ കലാശിക്കുകയും ചെയ്തു.
മാർത്താണ്ഡവർമ്മ, കൊല്ലവും കായംകുളവും കീഴടക്കിയശേഷം ഇളയിടത്തു സ്വരൂപം തിരുവിതാംകൂറിലേക്കു കൂട്ടിച്ചേർക്കാനുള്ള യാത്രയിലാണ് ഡച്ചു സൈന്യവുമായി ഏറ്റുമുട്ടേണ്ടി വരുന്നത്.
കൊട്ടാരക്കരയുടേയും, ഡച്ചുകാരുടേയും ഒരു സംയുക്ത സൈന്യം, മാർത്താണ്ഡവർമ്മയെ നേരിട്ടു.
ഈ യുദ്ധത്തിൽ മാർത്താണ്ഡ വർമ്മ വിജയിക്കുകയും, ഇളയിടത്തു സ്വരൂപം തിരുവിതാംകൂറിന്റെ ഭാഗമാവുകയും ചെയ്തു.
കൽക്കുളം ഡച്ചു കാരുടെ കയ്യിൽ നിന്നും പിടിച്ചെടുക്കാൻ മാർത്താണ്ഡവർമ്മ തയ്യാറെടുക്കുകയും, കുളച്ചലിൽ വെച്ചു രാജാവും, ഡച്ചുകാരും തമ്മിലുള്ള ചരിത്രപ്രസിദ്ധമായ കുളച്ചൽ യുദ്ധം ആരംഭിക്കുകയും ചെയ്തു.
(1741 ഓഗസ്റ്റ് 10) ഡച്ചു സൈന്യത്തിന്റെ പീരങ്കികളും യുദ്ധ സാമഗ്രികളും തിരുവിതാംകൂർ സൈന്യം കൈക്കലാക്കി.
ജർഗ്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ജർഗ്.
ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജർഗ് സ്ഥിതിചെയ്യുന്നത്.
ജർഗ് വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ജർഗ് ൽ 672 വീടുകൾ ഉണ്ട്.
ആകെ ജനസംഖ്യ 3383 ആണ്.
ഇതിൽ 1743 പുരുഷന്മാരും 1640 സ്ത്രീകളും ഉൾപ്പെടുന്നു.
ജർഗ് ലെ സാക്ഷരതാ നിരക്ക് 72.6 ശതമാനമാണ്.
ജർഗ് ലെ 6 വയസ്സിനു താഴെയുള്ള കുട്ടികളുടെ എണ്ണം 342 ആണ്.
ഇത് ജർഗ് ലെ ആകെ ജനസംഖ്യയുടെ 10.11 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1225 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 1016 പുരുഷന്മാരും 209 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 89.47 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 46.29 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 672 - - ജനസംഖ്യ 3383 1743 1640 കുട്ടികൾ (0-6) 342 186 156 പട്ടികജാതി 1113 590 523 പട്ടിക വർഗ്ഗം 0 0 0 സാക്ഷരത 72.6 % 53.46 % 46.54 % ആകെ ജോലിക്കാർ 1225 1016 209 ജീവിതവരുമാനമുള്ള ജോലിക്കാർ 1096 948 148 താത്കാലിക തൊഴിലെടുക്കുന്നവർ 567 443 124 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ജൻനായക് കർപ്പൂരി താക്കൂർ മെഡിക്കൽ കോളേജ് ആൻഡ് ഹോസ്പിറ്റൽ, മധേപുര ഇംഗ്ലീഷ് വിലാസം https://ml.wikipedia.org/wiki/Jannayak_Karpoori_Thakur_Medical_College_and_Hospital,_Madhepura
2020-ൽ സ്ഥാപിതമായ ജൻനായക് കർപ്പൂരി താക്കൂർ മെഡിക്കൽ കോളേജ് ആൻഡ് ഹോസ്പിറ്റൽ, മധേപുര , ഇന്ത്യയിലെ ബിഹാറിലെ മധേപുരയിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജും ആശുപത്രിയുമാണ്.
ഈ കോളേജ് ബാച്ചിലർ ഓഫ് മെഡിസിൻ ആൻഡ് സർജറി ( എം.ബി.ബി.എസ്. ) കോഴ്സുകൾ വാഗ്ദാനം ചെയ്യുന്നു കൂടാതെ 100 വാർഷിക ഇൻടേക്ക് കപ്പാസിറ്റിയുമുണ്ട്.
ഈ കോളേജുമായി ബന്ധപ്പെട്ട ആശുപത്രിയാണ് ബിഹാറിലെ മധേപുരയിലെ ഏറ്റവും വലിയ ആശുപത്രി.
ജർക്കാന ആട് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
രാജസ്ഥാനിലെ അൽവാർ ജില്ലയിലാണ്‌ കണ്ടുവരുന്നത്.
നല്ല രോഗപ്രതിരോധശേഷി, ഏത് കാലാവസ്ഥയിലും ജീവിക്കാനുള്ള കഴിവ് എന്നിവ ഈ ഇനത്തിന്റെ പ്രത്യേകതയാണ്‌.
നീളമുള്ള ചെവിയാണ്‌ ഈ ഇനത്തിനുള്ളതെങ്കിലും ചില കർഷകർ ചെവിയുടെ നീളം മുറിയ്ക്കാറുണ്ട്.
മുലക്കാമ്പുകൾ കൂർത്ത ആകൃതിയുള്ളതാണ്‌.
ജൗഹർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Jauhar
മധ്യകാലഇൻഡ്യയിലെ രജപുത്ര സ്ത്രീകൾ അനുഷ്ഠിച്ചുവന്ന കൂട്ട ആത്മഹത്യയാണ് ജൗഹർ .
യുദ്ധത്തിൽ തോൽവി ഉറപ്പാവുന്ന ഘട്ടത്തിൽ സ്ത്രീകൾ വലിയ ചിതകൂട്ടി കൂട്ടമായി ആത്മഹത്യ ചെയ്യുകയും പുരുഷന്മാർ ഒന്നടങ്കം യുദ്ധഭൂമിയിൽ വീരമൃത്യു വരിക്കുകയും ചെയ്തു.
ശത്രുസൈനികരുടെ കയ്യിൽപ്പെടാതിരിക്കാനും,അപമാനിത
രാവാതിരിക്കാനും വേണ്ടിയാണ് ഇങ്ങനെ ചെയ്തത്.
ഇതുകൂടെ കാണുക സതി
ജൻഗിൽ ഇംഗ്ലീഷ് വിലാസം https://ml.wikipedia.org/wiki/Jangil ആന്തമാനിലെ ആദിവാസി സമൂഹങ്ങളുടെ വിതരണം മാപ്പിൽ രേഖപ്പെടുത്തിയിരിക്കുന്നു,  early 1800s versus present-day (2004).
Notables: (a) Rapid depopulation of the original southeastern Jarawa homeland in the 1789-1793 period (b) Onge and Great Andamanese shrinkage to isolated settlements (c) Complete Jangil extinction by 1931 (d) Jarawa move to occupy depopulated former west coast homeland of the Great Andamanese (e) Only the Sentinelese zone is somewhat intact
ബംഗാൾ ഉൾക്കടലിൽ സ്ഥിതി ചെയ്യുന്ന ആന്തമാൻ നിക്കോബാർ ദ്വീപുകളിലെ ഒരു ആദിവാസിവിഭാഗമാണ് ജൻഗിൽ ( Jangil ).
റുട്ട്ലാന്റ് ദ്വീപുകളിൽ വസിച്ചു വരുന്ന ഈ ആദിവാസിസമൂഹത്തിന് ജറാവ ആദിവാസിവിഭാഗങ്ങളുമായി അടുത്ത ബന്ധമുള്ളതുകൊണ്ട് ഇവർ റുട്ട്ലാന്റ് ജറാവ എന്നും എന്നറിയപ്പെടുന്നു.
ആദിമമനുഷ്യരുടെ ജീവിതരീതികൾ പിന്തുടരുന്ന ഇവർ ഇപ്പോഴും പുറം ലോകവുമായി ബന്ധംപുലർത്താനാഗ്രഹിക്കാത്തവരാണ് പതൊൻപതാം നൂറ്റാണ്ടിന്റെ മദ്ധ്യത്തിലാണ് ഈ ആദിവാസി വിഭാഗത്തെക്കുറിച്ചുള്ള വിവരങ്ങൾ ആദ്യമായി രേഖപ്പെടുത്തിയത്.
ചുരുക്കം ചില അവസരങ്ങളിലേ പുറം നാട്ടുകാർ ( ബ്രിട്ടീഷ് കോളനി ഭരണാധികാരികളും ഇന്ത്യൻ കുടിയേറ്റക്കാരും) ഇവരുമായി കണ്ടു മുട്ടിയിട്ടുള്ളു.
1907 -ലായിരുന്നു ഇത്തരത്തിലെ അവസാന സംഭവം.
ദ്വീപിന്റെ ഉൾഭാഗങ്ങളിലേയ്ക്ക് 1920 കളിൽ പര്യവേഷണങ്ങൾ നടന്നുവെങ്കിലും മനുഷ്യവാസ ലക്ഷണങ്ങൾ കണ്ടെത്താനായില്ല.
ഇവരുടെ വംശം കുറ്റിയറ്റ് പോയത് സ്വാഭാവിക രോഗ പ്രതിരോധശേഷി ഇല്ലാത്ത തരം അസുഖങ്ങൾ സന്ദർശകരിൽ നിന്ന് പകർന്നതിനാലാവാൻ സാദ്ധ്യതയുണ്ട്.
ഇവരുടെ ഭാഷയ്ക്ക് ജറാവ ഭാഷയുമായി പ്രകടമായി സാമ്യതയുണ്ടായിരുന്നു.
പുറത്തേക്കുള്ള കണ്ണികൾ George Webber's Lonely Islands, Chapter 8: The Tribes, Section: The Jangil ↑ {{ citation }} : Unknown parameter | dead-url= ignored ( | url-status= suggested) ( help )
ജർണയിൽസിങ് ഭിന്ദ്രൻവാല ഇംഗ്ലീഷ് വിലാസം https://ml.wikipedia.org/wiki/Jarnail_Singh_Bhindranwale
സിഖ് പുരോഹിതനും, സുവർണ്ണക്ഷേത്രം കേന്ദ്രീകരിച്ചു നടന്ന രാഷ്ട്രീയ പ്രക്ഷോഭങ്ങളുടെ സൂത്രധാരനുമായിരുന്ന സന്ത് ജർണയിൽസിങ് ഭിന്ദ്രൻവാല പഞ്ചാബിലെ മോഗ ജില്ലയിലെ റോഡെയിൽ ജനിച്ചു.
(12 ഫെബ്രുവരി 1947-6 ജൂൺ 1984) ജോഗീന്ദർ സിംഗ് ബ്രാർ,നിഹാൽ കൗർ എന്നിവരായിരുന്നു മാതാപിതാക്കൾ.
സിഖ് മതാചാരപ്രവർത്തനങ്ങളിൽ ആകൃഷ്ടനായിരുന്ന ജർണയിൽ തക്സൽ അദ്ധ്യക്ഷനായിരുന്ന കർത്താർ സിംഗിന്റെ കീഴിൽ മതപഠനം തുടരുകയും.
കർത്താർ സിംഗിന്റെ മരണശേഷം തക്സലിന്റെ അദ്ധ്യക്ഷനായി  ഭിന്ദ്രൻവാല അവരോധിയ്ക്കപ്പെടുകയും ചെയ്തു.
സിഖ് സംഘടനയായ ദംദമി തക്സലിന്റെ അദ്ധ്യക്ഷനായതോടുകൂടിയാണ് ഭിന്ദ്രൻവാല ജനശ്രദ്ധ ആകർഷിയ്ക്കുന്നത്.
മതപ്രഭാഷകൻ എന്നനിലയിൽ ഗ്രാമങ്ങൾ തോറും സഞ്ചരിച്ച് യുവാക്കളെ കേന്ദ്രീകരിച്ച് അത്മീയവിദ്യാഭ്യാസം നേടുന്നതിന്റെ പ്രാധാന്യത്തെക്കുറിച്ചും,ചെറുപ്പക്കാർക്കിടയിലെ ദു:ശീലങ്ങൾക്കെതിരേയും അവരെ  ബോധവത്കരിയ്ക്കുന്നതിനും തീവ്രശ്രമം നടത്തുകയുണ്ടായി.
അനന്ത്പൂർ സാഹിബ് പ്രമേയത്തെ പൂർണ്ണമായി പിന്തുണച്ചിരുന്ന ഭിന്ദ്രൻവാല , സിഖ് മതത്തെ ഹിന്ദുമതത്തിലെ ഒരു ന്യൂനപക്ഷമതമായി പരിഗണിയ്ക്കുന്ന ഭരണഘടനയുടെ 25  അനുഛേദത്തെ അതിരൂക്ഷമായി എതിർത്തുപോന്നു.1982 ഓഗസ്റ്റിൽ അനന്ത്പൂർ സാഹിബ് പ്രമേയത്തെ ചുവട് പിടിച്ചുകൊണ്ട് അകാലി ദളിനോടൊപ്പം ചേർന്ന് ധർമ യുദ്ധ് മോർച്ച എന്നപേരിലറിയപ്പെട്ട പ്രക്ഷോഭപരിപാടികളിൽ പങ്കെടുക്കുകയുണ്ടായി.
ഖാലിസ്താൻ വാദം
ഖാലിസ്താൻ എന്ന പേരിൽ ഒരു പ്രത്യേക സിഖരാഷ്ട്രത്തിന്റെ രൂപീകരണവുമായി ബന്ധപ്പെട്ട് ഭിന്ദ്രൻവാലയുടെ പേരു സജീവമായി  ഉയർന്നെങ്കിലും, അദ്ദേഹം ഇതിനെ പിന്തുണയ്ക്കുകയോ, നിരസിയ്ക്കുകയോ ചെയ്തില്ല എന്നൊരു വസ്തുതയും ഇതോടൊപ്പം ചർച്ചചെയ്യപ്പെട്ടിരുന്നു.
1982 ജുലയ് മാസത്തിൽ ഭിന്ദ്രൻവാല ആയുധധാരികളായ അനേകം അനുയായികളുമായി സുവർണ്ണക്ഷേത്രത്തിലെ ഗുരു നാനാക് നിവാസിലേയ്ക്കു പ്രവർത്തനരംഗം മാറ്റുകയുണ്ടായി.
സിഖ്പ്രക്ഷോഭങ്ങൾ ശക്തിയാർജ്ജിയ്ക്കുകയും ഇതിനെത്തുടർന്നു പഞ്ചാബിലെങ്ങും അസ്വസ്ഥത കത്തിപ്പടരുകയും സുവർണ്ണക്ഷേത്രത്തിലെ സൈനിക നടപടിയിലേയ്ക്ക് ഇതു വഴിവയ്ക്കുകയും ചെയ്തു.
സുവർണ്ണക്ഷേത്രത്തിലെ സൈനിക നീക്കമായ ഓപ്പറേഷൻ ബ്ലൂ സ്റ്റാറി നെത്തുടർന്നു  1984 ജൂൺ 6 നു ജർണയിൽ സിംഗ് ഭിന്ദ്രൻവാല കൊല്ലപ്പെട്ടു.
അവലംബം പുറംകണ്ണികൾ The Gallant Defender,A.
R. Darshi (Hindu By Religion) (Retd.PCS Joint Secretary of Punjab Government During 1984),Chattar Singh Jiwan Singh,ISBN = 81-7601-468-0 Archived 2010-04-02 at the Wayback Machine .
Dr. Subramanian Swamy speaks on Operation Bluestar and Sant Jarnail Singh Bhindrawale June 6, 1984 BBC broadcast of Indian troops raiding the Golden Temple Knights of Falsehood – by K.P.S. Gill, former D.G.P. Punjab "Oh, That Other Hindu Riot of Passage – an article by Khushwant Singh
ജർത്രൂദ് സ്റ്റെയിൻ
ജർത്രൂദ് സ്റ്റെയിൻ (ഫെബ്രുവരി 3, 1874 - ജൂലൈ 27, 1946) ഒരു അമേരിക്കൻ എഴുത്തുകാരിയിയും നോവലിസ്റ്റും കവയിത്രിയും നാടകകൃത്തുമാണു്.
ജർത്രൂദ് ജനിച്ചതു പെൻസിൽവാനിയയിൽ സ്ഥിതിചെയ്യുന്ന പിറ്റ്സ്ബർഗ്ഗിലെ അലേഗനി വെസ്റ്റിലാണെങ്കിലും വളർന്നുവന്നതു കാലിഫോർണിയയിലെ ഓക്ക് ലാന്റിലാണ്.
തന്റെ ജീവിതത്തിലെ ഓർമകളെ പുതുക്കുവാനായി ജർത്രൂദ്  1903ൽ പാരീസിലേക്കു പോകുകയും അവിടെ താമസമാരംഭിക്കുകയും ചെയ്തു.
ജൻസനിസം ഇംഗ്ലീഷ് വിലാസം https://ml.wikipedia.org/wiki/Jansenism ജൻസനിസത്തിന്റെ താത്ത്വികാചാര്യനായി കരുതപ്പെടുന്ന കൊർണേലിയസ് ജൻസൻ(1585–1638).
ഇന്നത്തെ ബെൽജിയത്തിലെ ലുവൈൻ സർവകലാശാലയിൽ അദ്ധ്യാപകനായിരുന്നു ഇദ്ദേഹം
ഉത്ഭവപാപം , അതുമൂലമുള്ള മനുഷ്യന്റെ അധമാവസ്ഥ, ദൈവകൃപയുടെ പരമാവശ്യകത, മനുഷ്യന്റെ ഭാഗധേയങ്ങളുടെ കാര്യത്തിലുള്ള ദൈവത്തിന്റെ മുൻനിശ്ചയം, എന്നിവയിലൂന്നിയ ഒരു ക്രിസ്തീയ ദൈവശാസ്ത്ര മുന്നേറ്റമായിരുന്നു ജൻസനിസം .
കത്തോലിക്കാ സഭയിലാണ് ഇതു രൂപപ്പെട്ടത്.
ദൈവത്തിന്റെ കൃപയുടെ ആവശ്യകതയെ മനുഷ്യസ്വാതന്ത്ര്യവുമായി പൊരുത്തപ്പെടുത്തുകയെന്ന വിഷമകരമായ സമസ്യയിലാണ് ജൻസനിസത്തിന്റെ പിറവി.
ഉത്ഭവപാപസങ്കല്പത്തെ തന്നെ നിരാകരിച്ച പെലേജിയന്മാരുമായുള്ള തർക്കങ്ങളിൽ സഭാപിതാവായ ഹിപ്പോയിലെ ആഗസ്തീനോസ് പിന്തുടർന്ന വാദങ്ങളാണ് തങ്ങളുടെ സിദ്ധാന്തങ്ങൾക്കു പിന്നിലെന്ന് ജൻസനിസ്റ്റുകൾ വാദിച്ചു.
ജൻസനിസത്തിന്റെ എതിരാളികൾ അതിനെ, കത്തോലിക്കാ പുറംചട്ടയിൽ അവതരിപ്പിക്കപ്പെട്ട പ്രൊട്ടസ്റ്റന്റ്- കാൽവിനീയ ദൈവശാസ്ത്രമെന്നു വിശേഷിപ്പിച്ചു.
വളർച്ച വിഖ്യാതചിന്തകനും ഗണിതശാസ്ത്രജ്ഞനുമായ ബ്ലെയിസ് പാസ്കൽ, ജൻസനിസ്റ്റ് അനുഭാവി ആയിരുന്നു.
17-18 നൂറ്റാണ്ടുകളിൽ പ്രചാരം നേടിയ ഈ പ്രസ്ഥാനം പ്രധാനമായും ഫ്രാൻസിലാണ് വളർന്നത്.
1638-ൽ അന്തരിച്ച ഡച്ച് ദൈവശാസ്ത്രജ്ഞൻ കൊർണേലിയസ് ജൻസൻ, ഹിപ്പോയിലെ ആഗസ്തീനോസിന്റെ ദൈവശാസ്ത്രം പിന്തുടർന്ന് രചിച്ച 'അഗസ്റ്റീനസ്' എന്ന കൃതിയിലാണ് ഈ പ്രസ്ഥാനത്തിന്റെ സൈദ്ധാന്തിക അടിത്തറ.
ജൻസന്റെ മരണശേഷം പ്രസിദ്ധീകരിച്ച ഈ കൃതി പ്രചരിപ്പിച്ചത് അദ്ദേഹത്തിന്റെ സുഹൃത്തും സെയിന്റ് സൈറനിലെ ആശ്രമാധിപനും ആയിരുന്ന ജീൻ ദു വെർഗിയർ ആയിരുന്നു.
1643-ലെ വെർഗിയറുടെ മരണശേഷം ഈ പ്രസ്ഥാനത്തിന്റെ നേതൃത്വം അന്റോയിൽ അർനൗൾഡ് ഏറ്റെടുത്തു.
17-18 നൂറ്റാണ്ടുകളിലത്രയും ജൻസനിസം കത്തോലിക്കാസഭക്കുള്ളിൽ ഒരു വ്യതിരിക്ത മുന്നേറ്റമായി നിലനിന്നു.
ഇതിന്റെ ദൈവശാസ്ത്രപരമായ കേന്ദ്രം, ജീൻ ദു വെർഗിയർ, പിയറെ നിക്കോൾ, ബ്ലെയിസ് പാസ്കൽ , ജീൻ റസീൻ എന്നിവരുൾപ്പെടെയുള്ള ചിന്തകരുടെ അഭയകേന്ദ്രമായിരുന്ന പാരീസിലെ പോർട്ട് റോയൽ ആശ്രമം ആയിരുന്നു.
പാസ്കലിന്റെ ധിഷണയുടേയും രചനാപാടവത്തിന്റേയും പിൻബലം ജൻസനിസത്തിന്റെ വളർച്ചയെ ഏറെ സഹായിച്ചു.
"പ്രാദേശികലിഖിതങ്ങൾ" (Provincial Letters) എന്ന വിഖ്യാത ലേഖനപരമ്പരയിൽ പാസ്കൽ , ജൻസനിസ്റ്റ് സിദ്ധാന്തങ്ങളെ ന്യായീകരിക്കാനും വ്യവസ്ഥാപിത കത്തോലിക്കാ ധാർമ്മികതയുടെ മുഖ്യവക്താക്കളും പ്രയോക്താക്കളുമായിരുന്ന ഈശോസഭക്കാരെ പരിഹസിക്കാനും തന്റെ തൂലികയുടെ ശക്തി മുഴുവൻ ഉപയോഗിച്ചു.
ഫ്രെഞ്ചു സാഹിത്യത്തിലേയും ദർശനത്തിലേയും നായകശില്പങ്ങളിൽ ഒന്നെന്ന് ആ രചന വിശേഷിപ്പിക്കപ്പെട്ടിട്ടുണ്ട്.
കത്തോലിക്കാ സഭയുടെ അധികാരശ്രേണിയിൽ ഒട്ടേറെപ്പേർ ജൻസനിസ്റ്റുകളെ എതിർത്തു.
അവരുടെ എതിരാളികളിൽ പ്രധാനികൾ ഈശോസഭക്കാരായിരുന്നു.
ഹിപ്പോയിലെ ആഗസ്തീനോസിന്റെ ആദർശങ്ങൾ പിന്തുടരുന്നവരായി ജൻസനിസ്റ്റുകൾ സ്വയം വിശേഷിപ്പിച്ചപ്പോൾ, പ്രൊട്ടസ്റ്റന്റ് ക്രിസ്തീയതയിലെ കാൽവിനിസ്റ്റ് ധാരയുമായി സാമ്യം ആരോപിക്കപ്പെട്ട അവരുടെ നിലപാടുകളെ വേർതിരിച്ചുകാട്ടാൻ 'ജൻസനിസം' എന്ന വിശേഷണം അവതരിപ്പിച്ചത് ഈശോസഭക്കാരാണ്.
1653-ൽ ഇന്നസെന്റ് പത്താമൻ മാർപ്പാപ്പ, "കും ഒക്കേസിയോൺ" എന്ന ലിഖിതത്തിൽ, ജൻസനിസത്തിന്റെ അഞ്ചു മുഖ്യസിദ്ധാന്തങ്ങളെ 'വേദവിപരീതം'(heresy) ആയി ശപിച്ഛു.
മനുഷ്യന്റെ ഇച്ഛാസ്വാതന്ത്ര്യവും ദൈവകൃപയുടെ ആവശ്യകതയും തമ്മിലുള്ള ബന്ധത്തിന്റെ വിഷയത്തിലെ അവരുടെ നിലപാടായിരുന്നു ഇങ്ങനെ ശപിക്കപ്പെട്ട സിദ്ധാന്തങ്ങളിൽ മുഖ്യം.
ആഗസ്തീനോസിന്റെ പ്രബോധനം ഈശോസഭാചിന്തയുമായി ചേർന്നു പോകാത്ത ഒരു മേഖലയായിരുന്നു അത്.
അന്ത്യം 1713-ൽ ജൻസനിസത്തോടുള്ള കത്തോലിക്കാ സഹിഷ്ണുത അവസാനിപ്പിച്ച ക്ലെമന്റ് പതിനൊന്നാമൻ മാർപ്പാപ്പ
മനുഷ്യകർമ്മങ്ങളുടെ പ്രയോജനരാഹിത്യത്തേയും ദൈവകൃപയുടെ പരമപ്രാധാന്യത്തേയും സംബന്ധിച്ച പ്രൊട്ടസ്റ്റന്റ് പ്രബോധനത്തോടുള്ള പ്രതികരണമായിരുന്നു കത്തോലിക്കാ പ്രതിനവീകരണവും അതിന്റെ ഭാഗമായ ത്രെന്തോസിലെ സൂനഹദോസും .
മനുഷ്യസ്വാതന്ത്ര്യത്തിന്റെ പരമപ്രാധാന്യത്തെ ഉയർത്തിക്കാട്ടി ദൈവകൃപയുടെ ആവശ്യകതയെ അവഗണിച്ച ഈ സംരംഭങ്ങൾ, സഭയെ അഞ്ചാം നൂറ്റാണ്ടിലെ പെലേജിയൻ വേദവിരുദ്ധതയിലേക്കു തിരികെ കൊണ്ടുപോയി എന്നു ജൻസനിസ്റ്റുകൾ കരുതി.
എങ്കിലും സ്വന്തം ആദർശങ്ങൾ നിലനിർത്തിക്കൊണ്ടു തന്നെ, ഇന്നസെന്റ് പത്താമൻ മാർപ്പാപ്പയുടെ ജൻസനിസ്റ്റു വിരുദ്ധപ്രഖ്യാപനത്തെ ഉൾക്കൊള്ളാൻ ജൻസനിസ്റ്റ് നേതൃത്വം ശ്രമിച്ചു.
അതിനാൽ പതിനേഴാം നൂറ്റാണ്ടിന്റെ അവസാനം ക്ലെമന്റ് ഒൻപതാം മാർപ്പാപ്പായുടെ ഭരണത്തിൽ ഈ നവീകരണമുന്നേറ്റത്തിന് സാമാന്യമായ സമാധാനം ലഭിച്ചു.
എന്നാൽ പിന്നീടുണ്ടായ വിവാദങ്ങൾ, ഈ സ്ഥിതി മാറ്റി.
1713-ൽ ക്ലെമന്റ് പതിനൊന്നാമൻ മാർപ്പാപ്പ പുറപ്പെടുവിച്ച 'യൂണിജെനൈറ്റിസ്' എന്ന ലിഖിതം ജൻസനിസ്റ്റുകളോടുള്ള കത്തോലിക്കാ സഹിഷ്ണുതയുടെ അന്ത്യം കുറിച്ചു.
തുടർന്ന് ഒരു മതമുന്നേറ്റമെന്ന നിലയിൽ ജൻസനിസം ക്രമേണ ഇല്ലാതായി.
അവലംബം 1 2 ബ്രിട്ടാണിക്കാ വിജ്ഞാനകോശം, ജൻസനിസം 1 2 ലൂയി 14-ആമന്റെ യുഗം, സംസ്കാരത്തിന്റെ കഥ എട്ടാം ഭാഗം, വിൽ -ഏരിയൽ ഡുറാന്റുമാർ (പുറങ്ങൾ 54-55) ↑ ജൻസേനിയസും ജൻസനിസവും, കത്തോലിക്കാ വിജ്ഞാനകോശത്തിലെ ലേഖനം 1 2 Vincent Carraud (author of Pascal et la philosophie , PUF, 1992), Le jansénisme Archived 2008-11-11 at the Wayback Machine .
, Société des Amis de Port-Royal , on-line since June 2007 (in French)
ജർണൈൽ സിംഗ് ഇംഗ്ലീഷ് വിലാസം https://ml.wikipedia.org/wiki/Jarnail_Singh_(journalist)
ഇന്ത്യയിലെ ഒരു പത്രപ്രവർത്തകനും ഹിന്ദി പത്രമായ ദൈനിക് ജാഗരണിന്റെ ലേഖകനും അം ആദ്മി പാർട്ടിയുടെ മുൻ എം.എൽ.എ യുമായിരുന്നു ജർണൈൽ സിംഗ് .
2009 ഏപ്രിൽ 7 ന്‌ ഇന്ത്യയുടെ ആഭ്യന്തര മന്ത്രിയായ പി. ചിദംബരത്തിനു നേരെ ഒരു പത്രസമ്മേളനത്തിൽ വെച്ച് ഷൂ എറിഞ്ഞതിലൂടെ ജർണൈൽ സിംഗ് വാർത്തയിൽ ഇടം നേടുകയായിരുന്നു.1984 ലെ സിക്ക് വിരുദ്ധ കലാപത്തിൽ കോൺഗ്രസ്സ് നേതാവായ ജഗദീഷ് ടൈറ്റ്‌ലറെ സി.ബി.ഐ. കുറ്റവിമുക്തനാക്കിയതുമായി ബന്ധപ്പെട്ട ഒരു ചൊദ്യത്തിന്‌ മന്ത്രിയുടെ മറുപടി തൃപ്തികരമാകാത്തതിൽ അസ്വസ്തനായാണ്‌ ജർണൈൽ സിംഗ് അദ്ദേഹത്തിനെതിരെ ഷൂ എറിഞത് .
തന്റെ പതിനൊന്നാം വയസ്സിൽ സിക്കു വിരു‍ദ്ധ കലാപത്തിനു സാക്ഷിയായ ആളാണ്‌ ജർണൈൽ സിംഗ്.
കലാപത്തിൽ നിന്ന് തന്റെ കുടുംബം അപായമില്ലാതെ രക്ഷപ്പെടുകയായിരുന്നു.
വളരെ കുറച്ചു പത്രപ്രവർത്തകരേ സിക്കു വിരുദ്ധകലാപത്തെ കുറിച്ചു കാര്യമായി റിപ്പോർട്ട് ചെയ്തിട്ടുള്ളു എന്ന ചിന്തയാണ്‌ ജർണൈൽ സിംഗിനെ ഒരു പത്രപ്രവർത്തകനാവാൻ പ്രേരിപ്പിച്ചത് .
രണ്ട് കുട്ടികളുടെ അച്ഛനായ അദ്ദേഹം പതിനഞ്ച് വർഷമായി വിവിധ പത്രങ്ങളുടെ ഭാഗമായി ജോലിചെയ്തു വരുന്നു.1999 മുതലാണ്‌ ദൈനിക് ജാഗരണിന്റെ ലേഖകനായി നിയമനം കിട്ടുന്നത്.
ഇപ്പോൾ അദ്ദേഹം ഈ പത്രത്തിന്റെ പ്രതിരോധകാര്യങ്ങൾ റിപ്പോർട്ട് ചെയ്യുന്ന പ്രത്യേകലേഖകനാണ്‌ .
2021 മെയ് 14 ന് കോവിഡ്-19 അസുഖവുമായി ബന്ധപ്പെട്ട സങ്കീർണതകൾ മൂലം മരണമടഞ്ഞു ഷൂ ഏറ്
2009 ഏപ്രിൽ 7 ന് ഡെൽഹിയിലെ അക്ബർ റോഡിലുള്ള എ.ഐ.സി.സി ആസ്ഥാനത്ത് വെച്ച് ആഭ്യന്തര മന്ത്രി ഒരു പത്രസമ്മേളനം നടത്തുകയാണ്‌.
സിക്കുവിരുദ്ധ കലാപത്തിൽ ജഗദീഷ് ടൈറ്റ്‌ലറെ സി.ബി.ഐ കുറ്റവിമുക്തനാക്കിയതുമായി ബന്ധപ്പെട്ട ജർണൈൽ സിംഗിന്റെ ചോദ്യത്തിന്‌ മന്ത്രി ചിദംബരം ഇങ്ങനെ പ്രതികരിച്ചു:"ആദ്യമേ ഞാൻ വ്യക്തമാക്കാൻ ആഗ്രഹിക്കുന്നു . സി.ബി.ഐ അഭ്യന്തര മന്ത്രാലയത്തിന്റെ കീഴിൽ വരുന്നതല്ല. എന്റെ അറിവനുസരിച്ച് ആഭ്യന്തര മന്ത്രാലയമോ ഭാരതസർക്കാറോ സി.ബി.ഐക്കുമേൽ ഒരു സമ്മർദ്ദവും ചെലുത്തീട്ടില്ല. സി.ബി.ഐ അതിന്റെ റിപ്പോർട്ട് കോടതിയിൽ സമർപ്പിച്ചു എന്നു മാത്രം".
ഇത് സ്വീകരിക്കുകയോ തിരസ്കരിക്കുകയോ അതല്ലങ്കിൽ കൂടുതൽ അന്വേഷണം നടത്താൻ സി.ബി.ഐയോട് ആവശ്യപ്പെടുകയോ ചെയ്യേണ്ടത് കോടതിയാണ്‌.